ཤིན་ཧྭ་གསར་འགྱུར་ཁང་ནས་གནས་ཚུལ་སྤེལ་གསལ།འཛམ་གླིང་ཉོ་ཚོང་སྒྲིག་འཛུགས་ཀྱི་སྤྱི་ཁྱབ་ལས་བྱ་ལོ་པུ་ཐོ་ཨ་ཙེ་ཝེ་ཏོ་ཡིས་ཉིན་ཤས་གོང་གསར་འགོད་པའི་ཆེད་འདྲི་དང་ལེན་བྱས་སྐབས།ཀྲུང་གོ་རྒྱལ་ཁབ་ཀྱི་ཀྲུའུ་ཞི་ཞི་ཅིང་ཕིང་གིས་ཀྲུང་གོའི་རྒྱལ་སྤྱིའི་ནང་འདྲེན་དངོས་མང་འགྲེམས་ཚོགས་ཀྱི་འགོ་ཚུགས་མཛད་སྒོའི་ཐོག་གནང་བའི་གཙོ་དོན་གསུང་བཤད་དང་སྐབས་འདིའི་འགྲེམས་ཚོགས་ལ་ཚད་མཐོའི་གདེང་འཇོག་གནང་བ་རེད།ཁོང་གིས།ཀྲུའུ་ཞི་ཞི་ཅིང་ཕིང་གིས་ཀྲུང་གོ་ཡིས་གོ་ལ་ཅན་ལ་རྒྱབ་སྐྱོར་དང་།སྒོ་འབྱེད་དཔལ་འབྱོར་ལ་རྒྱབ་སྐྱོར།ཉོ་ཚོང་རོགས་ཟླ་ལ་སྒོ་མོ་ཕྱེ་ཡོད་པ་ནན་སྟོན་གནང་བ་དང་།འདི་དག་ཚང་མར་དགའ་བསུ་ཆེན་མོ་ཐོབ་ཡོད།འདི་ནི་འཕེལ་རྒྱས་འགྲོ་བཞིན་པའི་རྒྱལ་ཁབ་ལ་ཁེ་ཕན་ཐོབ་དུ་འཇུག་པ་མ་ཟད།དར་རྒྱས་ཆེ་བའི་རྒྱལ་ཁབ་ལ་ཡང་ཁེ་སྤོགས་ཐོབ་དུ་འཇུག་སྲིད་པའི་རྒྱས་འཛོམས་ཤིག་ཡིན་ཞེས་གསུངས་ཡོད་པ་རེད།